CELEX: 62021CN0299
Language: ro
Date: 2021-05-07 00:00:00
Title: Cauza C-299/21 P: Recurs introdus la 7 mai 2021 de EM împotriva Hotărârii Tribunalului (Camera întâi) din 3 martie 2021 în cauza T-599/19, EM/Parlamentul

25.10.2021   
            
            
               RO
            
            
               Jurnalul Oficial al Uniunii Europene
            
            
               C 431/6
            
         
      Recurs introdus la 7 mai 2021 de EM împotriva Hotărârii Tribunalului (Camera întâi) din 3 martie 2021 în cauza T-599/19, EM/Parlamentul
      (Cauza C-299/21 P)
      (2021/C 431/03)
      Limba de procedură: franceza
      
         Părțile
      
      
         Recurent: EM (reprezentant: M. Casado García-Hirschfeld, avocată)
      
         Cealaltă parte din procedură: Parlamentul European
      
         Concluziile recurentului
      
      
                  —
               
               
                  Anularea Hotărârii din 3 martie 2021, EM/Parlamentul (T-599/19);
               
            
                  —
               
               
                  obligarea Parlamentului la plata tuturor cheltuielilor de judecată, inclusiv a celor efectuate în fața Tribunalului.
               
            
         Motivele și principalele argumente
      
      Prin intermediul primului motiv invocat în fața Tribunalului, reclamantul a susținut o încălcare a articolelor 1 și 31 din Carta drepturilor fundamentale, precum și a articolului 12 și a articolului 12a alineatul (3) din Statutul funcționarilor, o nerespectare a obligației de asistență și un abuz de putere. Cu privire la acest prim motiv, împărțit în trei aspecte, Tribunalul s-a pronunțat la punctele 42-131 din hotărârea atacată.
      Prin intermediul celui de al doilea motiv dedus judecății Tribunalului, reclamantul a invocat încălcarea principiului bunei administrări și a obligației de solicitudine, precum și o eroare vădită de apreciere. Cu privire la acest motiv, Tribunalul s-a pronunțat la punctele 142-159 din hotărârea atacată.
      În susținerea recursului său, reclamantul dezvoltă un motiv unic, întemeiat pe denaturarea faptelor, pe erori vădite de apreciere care conduc la o motivare insuficientă și inexactă în drept. Tribunalul s-ar fi pronunțat astfel infra petita. În cadrul recursului, reclamantul contestă în special punctele 51-57, 66-69, 100-103, 109, 126-131, 145 și 146, 148 și 149 și 170 și 171 din hotărârea atacată.